Ymwelydd yn dewis iaith ar sgrin gyffwrdd mewn arddangosfa.
Dyfais fewnbwn electronig yw'r **sgrin gyffwrdd**, a ddefnyddir i weithio dyfais prosesu gwybodaeth fel ffôn neu liniadur. Gall y defnyddiwr reoli'r system brosesu gwybodaeth hon trwy gyffwrdd â'r sgrîn gyda stylus arbennig neu ei fysedd. Mae'r haen dryloyw yma'n caniatau i'r defnyddiwr ymateb i'r hyn a ddangosir ar y sgrin, ac wrth wneud hyn, mae'r defnyddiwr yn mewnbynnu gwybodaeth. Dull amgen o fewnbynnu gwybodaeth yw drwy roi cyfarwyddyd llais i'r ddyfais; yr hen ddull oedd drwy symud llygoden electronig.

Gosodir sgrin gyffwrdd mewn teclynnau a dyfeisiau megis consolau gêm Nintendo, cyfrifiaduron personol, gliniaduron, peiriannau pleidleisio electronig, i reoli gwres a golau yn y cartref ac mewn siopau (POS) ayb. Gallant fod ynghlwm wrth gyfrifiaduron neu i derfynellau rhwydweithiau.

Hanes
-----

Prototeip sgrin gyffwrdd *x-y mutual capacitance* (chwith) a ddatblygwyd yn CERN yn 1977 gan Frank Beck. a'r *self-capacitance screen* (dde) a oedd yn ddatblygiad pellach; hefyd gan Stumpe.
Disgrifiodd Eric Johnson, o'r Sefydliad Radar Brenhinol, a leolir yn Malvern, Lloegr ei waith ar sgriniau cyffwrdd mewn erthygl fer a gyhoeddwyd ym 1965 ac yna'n llawn, gyda ffotograffau a diagramau, mewn erthygl a gyhoeddwyd ym 1967.

Disgrifiwyd cymhwyso technoleg sgriniau cyffwrdd ar gyfer rheoli traffig awyr mewn erthygl a gyhoeddwyd ym 1968. Datblygodd Frank Beck a Bent Stumpe, peirianwyr yn CERN (Sefydliad Ewropeaidd ar gyfer Ymchwil Niwclear), sgrin gyffwrdd tryloyw yn y 1970au cynnar, yn seiliedig ar waith Stumpe mewn ffatri deledu yn y 1960au cynnar. Yna datblygodd y dyfeisiwr Americanaidd George Samuel Hurst sgrin gyffwrdd a gafodd batent yr Unol Daleithiau Rhif 3,911,215 ar 7 Hydref, 1975. Cynhyrchwyd y fersiwn gyntaf yn 1982.

Y ffôn cyntaf i gynnwys sgrin gyffwrdd oedd LG Prada, a hynny ym Mai 2007, gan ragflaenu'r iPhone.

Cyfeiriadau
-----------

1. ↑   *The first capacitative touch screens at CERN*. CERN Courrier. 31 Mawrth 2010. Archifwyd o'r gwreiddiol ar 4 Medi 2010.. Adalwyd 2010-05-25
2. ↑  Bent STUMPE (16 Mawrth 1977). *A new principle for x-y touch system*. CERN.. Adalwyd 2010-05-25
3. ↑  Bent STUMPE (6 Chwefror 1978). *Experiments to find a manufacturing process for an x-y touch screen*. CERN.. Adalwyd 2010-05-25
4. ↑   ﻿Two devices for operator interaction in the central control of the new CERN accelerator﻿ (Adroddiad). CERN. Mai 24, 1973. CERN-73-06.. Adalwyd 2017-09-14.
5. ↑  Johnson, E.A. (1965). "Touch Display - A novel input/output device for computers". *Electronics Letters* **1** (8): 219–220. doi:10.1049/el:19650200. .
6. ↑  "1965 - The Touchscreen". Malvern Radar and Technology History Society. 2016. Archifwyd o'r gwreiddiol ar 31 Ionawr 2018. Cyrchwyd 24 Gorffennaf 2017. Unknown parameter `|deadurl=` ignored (help)
7. ↑  "Another of CERN's many inventions! - CERN Document Server". *CERN Document Server*. Cyrchwyd 29 Gorffennaf 2015.
8. ↑  USPTO. "DISCRIMINATING CONTACT SENSOR". Google. Archifwyd o'r gwreiddiol ar 19 Mai 2013. Cyrchwyd 6 April 2013. Unknown parameter `|deadurl=` ignored (help)
9. ↑  oakridger.com, "G. Samuel Hurst -- the 'Tom Edison' of ORNL", December 14 2010[*dolen marw*]